# เลเรปูว์บลีแก็ง
เลเรปูว์บลีแก็ง  เป็นพรรคการเมืองฝ่ายขวาในประเทศฝรั่งเศส โดยมีนีกอลา ซาร์กอซี อดีตประธานาธิบดีและผู้ก่อตั้งพรรค เป็นประธานพรรคคนแรก

เป็นการเปลี่ยนชื่อของสหภาพเพื่อขบวนการประชาชน  ซึ้งก่อตั้งในปีค.ศ. 2002 และเป็นชื่อเดิมของพรรค จนกระทั่งปีค.ศ. 2015 เมื่อวันที่ 30 พฤษภาคม มีการประชุมครั้งใหญ่ที่เป็นจุดกำเนิดของพรรค แม้แต่เป็นแค่การเปลี่ยนชื่อตามกฎหมาย

 ประวัติการเลือกตั้ง 

 การเลือกตั้งประธานาธิบดี 

 ปีค.ศ. 2017 
ในปีค.ศ. 2016 พรรคเลเรปูว์บลีแก็งได้จัดการเลือกตั้งผู้สมัครรอบแรกเพื่อเสนอชื่อผู้สมัครในการเลือกตั้งประธานาธิบดีในปีถัดไป (ค.ศ. 2017) ซึ้งเป็นครั้งแรกที่พรรคขวาและพรรคกลางได้จัดการเลือกตั้งขั้นต้นแบบเปิด ผลการเลือกตั้งนี้ได้ปรากฏว่าฟร็องซัว ฟียง อดีตนายกรัฐมนตรีภายใต้การนำของอดีตประธานาธิบดีนีกอลา ซาร์กอซี ได้รับเลือกตั้งและเอาชนะอาแล็ง ฌูว์เป อดีตนายกรัฐมนตรีภายใต้สมัยที่หนึ่งของอดีตประธานาธิบดีฌัก ชีรัก ในการเลือกตั้งผู้สมัครรอบแรก มีนีกอลา ซาร์กอซี ที่ลงเป็นผู้สมัครเช่นกัน แต่ไม่ได้รับเลือกตั้งเนื่องจากมาเพียงที่สาม จากนั้น ฟียงก็ลงเป็นผู้สมัครในการเลือกตั้งประธานาธิบดีทั่วไป แต่กลับไม่ได้รับเลือกตั้งเนื่องจากมาเพียงที่สาม หลังผู้สมัครสองคนในการเลือกตั้งครั้งนั้นคือแอมานุแอล มาครง และมารีน เลอ แปน ฟียงก็เรียกร้องให้ลงคะแนนเสียงให้มาครงมากกว่าเลอ แปน

 ปีค.ศ. 2022 
ในปีค.ศ. 2021 พรรคได้จัดขึ้นการเลือกตั้งผู้สมัครรอบแรกครั้งใหม่เพื่อเสนอชื่อผู้สมัครในการเลือกตั้งประธานาธิบดีในปีค.ศ. 2022 แต่ครั้งนี้เป็นการเลือกตั้งภายในพรรคเท่านั้น ปรากฏว่าวาเลรี เปแคร็ส ประธานสภาแคว้นอีล-เดอ-ฟร็องส์ ได้รับเลือกตั้งและเอาชนะเอริก ซิออตติ สมาชิกสมัชชาแห่งชาติจังหวัดอาลป์-มารีตีม เขตที่ 1 แต่ในการเลือกตั้งทั่วไป เปแคร็สกลับไม่ได้รับเลือกตั้งเนื่องจากมาเพียงที่ห้า และเป็นเลือกตั้งครั้งแรกที่ได้รับคะแนนที่น้อยมาก นับตั้งแต่พรรคในชื่อเดิมลงสมัครการเลือกตั้งประธานาธิบดี

 การเลือกตั้งสมาชิกสมัชชาแห่งชาติ 

 ปีค.ศ. 2017 
ในการเลือกตั้งสมาชิกสมัชชาแห่งชาติของปีค.ศ. 2017 ด้วยมีฟร็องซัว บาโรวง เป็นผู้นำเลือกตั้ง พรรคเลเรปูว์บลีแก็งได้ชนะแค่ 112 ที่นั่ง ซึ่งน้อยกว่าได้รับในปีค.ศ. 2012 ด้วยชื่อพรรคเดิม (82 ที่นั่งในการเลือกตั้งครั้งนั้น) แต่ปรากฏว่าเป็นพรรคฝ่ายค้านหลัก เนื่องจากพรรคสังคมนิยมและพรรคที่ร่วมในพันธมิตรนั้นได้ชนะแค่ 45 ที่นั่งเอง เสียงข้างมากซึ่งพรรคสังคมนิยมเคยมีในสภานิติบัญญัติในชุดที่ผ่านมา (ชุดที่ 14) ส่วนใหญ่ได้ชนะโดยพรรคลาเรปูว์บลีก็องมาร์ช พรรคที่สนับสนุนเสียงข้างมากของประธานาธิบดีแอมานุแอล มาครง

 ปีค.ศ. 2022 
ในการเลือกตั้งสมาชิกสมัชชาแห่งชาติครั้งปีค.ศ. 2022 ด้วยมีคริสตียอง จาก็อบ ประธานพรรคเลเรปูว์บลีแก็งในขณะนั้น เป็นผู้นำเลือกตั้ง พรรคได้ชนะแค่ 61 ที่นั่ง ซึ่งลดลง 51 ที่นั่งที่ได้ในการเลือกตั้งที่ผ่านมา

 รายชื่อนายกรัฐมนตรี 

 ผลการเลือกตั้ง 

 การเลือกตั้งประธานาธิบดีฝรั่งเศส 
การเลือกตั้งผู้สมัครเลือกตั้งคะแนนรอบที่ 1คะแนนรอบที่ 2คะแนนเสียงทั้งหมดสัดส่วนคะแนนเสียงคะแนนเสียงทั้งหมดสัดส่วนคะแนนเสียงผลการเลือกตั้ง2017ฟร็องซัว ฟียง7,212,99520.01%ไม่ผ่านรอบที่ 22022วาเลรี เปแคร็ส1,679,0014.78%ไม่ผ่านรอบที่ 2

 การเลือกตั้งสมาชิกสมัชชาแห่งชาติ 
การเลือกตั้งผู้นำเลือกตั้งคะแนนรอบที่ 1คะแนนรอบที่ 2จำนวนที่นั่งผลการเลือกตั้งคะแนนเสียงทั้งหมดสัดส่วนคะแนนเสียงคะแนนเสียงทั้งหมดสัดส่วนคะแนนเสียง2017ฟร็องซัว บาโรวง3,573,42715.77%4,040,20322.23%ฝ่ายค้าน2022คริสตียอง จาก็อบ2,385,81410.49%1,478,5897.13%ฝ่ายค้าน20242,106,1666.57%1,474,7225.41%พรรคร่วมรัฐบาล

 การเลือกตั้งสมาชิกวุฒิสภา 
การเลือกตั้งผู้นำเลือกตั้งจำนวนที่นั่งผลการเลือกตั้ง2017บรูโน่ เรอไตล์โยล์เสียงข้างมาก2020เสียงข้างมาก2023เสียงข้างมาก

 การเลือกตั้งสมาชิกรัฐสภายุโรป 
การเลือกตั้งผู้นำเลือกตั้งคะแนนเสียงทั้งหมดสัดส่วนคะแนนเสียงจำนวนที่นั่ง2019ฟร็องซัว-ซาเวียร์ เบลลามี1,920,4078.48%

 การเลือกตั้งระดับเทศบาล 
การเลือกตั้งคะแนนรอบที่ 1คะแนนรอบที่ 2จำนวนที่นั่งสภาเทศบาลจำนวนนายกเทศมนตรีคะแนนเสียงทั้งหมดสัดส่วนคะแนนเสียงคะแนนเสียงทั้งหมดสัดส่วนคะแนนเสียง2020725,4544.59%330,6155.35%

 เชิงอรรถ